open-index/open-wikipedia-markdown huggingface dataset:
Σαναμέρ

Το **Σαναμέρ** (ρωσικά: *Санамер*) είναι ένας οικισμός αγροτικού τύπου της Ρωσίας και μέρος του Κράι Σταυρούπολης. Το 2021 ο πληθυσμός του οικισμού ανερχόταν στους 2.347 κατοίκους. 

Βρίσκεται 200 χιλιόμετρα νότια από την Σταυρούπολη και μόλις 5 χιλιόμετρα βόρεια από το Γιεσεντούκι.

## Ιστορία
Το όνομα του χωριού, Σαναμέρ, μεταφρασμένο από τα ελληνικά, σημαίνει «σαν μέρα» (Σαν Ημέρα) και φέρει το όνομα του από το ομώνυμο χωριό της Τσάλκας.

Το χωριό Σαναμέρ ιδρύθηκε το 1938 από Έλληνες του Πόντου που μετανάστευσαν από τη Μικρά Ασία πρώτα στη Γεωργία και στη συνέχεια στη Ρωσία.

## Δημογραφικά στοιχεία
Σύμφωνα με τη Ρωσική απογραφή του 2002, οι Έλληνες αποτελούσαν το 83% του συνολικού πληθυσμού που ανερχόταν στους 2.489 κατοίκους.

## Παραπομπές


Κατηγορία:Πόλεις του Κράι της Σταυρούπολης
Κατηγορία:Ελληνική διασπορά στη Ρωσία
Σουβόροβσκαγια

Το **Σουβόροβσκαγια** (ρωσικά: *Суворовская*) είναι ένας οικισμός αγροτικού τύπου της Ρωσίας και μέρος του Κράι Σταυρούπολης. Το 2021 ο πληθυσμός του οικισμού ανερχόταν στους 19.378 κατοίκους.

Βρίσκεται 110 χιλιόμετρα νότια από την Σταυρούπολη και 27 χιλιόμετρα βορειοδυτικά από το Γιεσεντούκι.

## Ιστορία
Το σύγχρονο χωριό ιδρύθηκε το 1825 από Κοζάκους οι οποίοι επανεγκαταστάθηκαν από την Σταυρούπολη στον οικισμό ενώ οι ντόπιοι Αμπχάζιοι εκτοπίστηκαν. Κοντά στον οικισμό, υπάρχουν ερείπια ενός οχυρωμένου στρατοπέδου, όπου κάποτε διέμενε ο Αλεξάντερ Σουβόροφ, από τον οποίο ο οικισμός πήρε το όνομα του.

Στα τέλη του 19ου αιώνα, το Σουβορόφσκαγια είχε 6.500 κατοίκους, εκκλησία, 2 σχολεία, 15 εμπορικές και βιομηχανικές επιχειρήσεις και 2 εργοστάσια.

Μετά το 1930 εγκαταστάθηκαν στον οικισμό Έλληνες του Πόντου από την Τσάλκα της Γεωργίας.

## Δημογραφικά στοιχεία
Σύμφωνα με τη Ρωσική απογραφή του 2002, οι Ρώσοι αποτελούσαν το 55% ενώ οι Έλληνες το 33% του συνολικού πληθυσμού που ανερχόταν στους 16.956 κατοίκους.

Η Ρωσική απογραφή του 2010 κατέγραψε 17.585 άτομα, από τους οποίους οι 9.384 ήταν Ρώσοι (53,36%), 5.424 Έλληνες (30,84%), 1.314 Αρμένιοι (7,47%), 450 Ρομά (2,56%) και 1.013 άλλοι η απροσδιόριστο (5,76%).

## Παραπομπές


Κατηγορία:Πόλεις του Κράι της Σταυρούπολης
Κατηγορία:Ελληνική διασπορά στη Ρωσία
Βοσπόριος Μαγκαφάς

Ο **Αρχιμανδρίτης Βοσπόριος** (κατά κόσμον *Παναγιώτης Μαγκαφάς*, Πάτρα, 31 Μαΐου 1979) είναι Έλληνας ιστορικός, θεολόγος και ιερέας του Οικουμενικού Πατριαρχείου. 

Υπηρετεί ως Αρχιγραμματέας της Αγίας και Ιεράς Συνόδου του Οικουμενικού Πατριαρχείου από τον Δεκέμβριο του 2023.

## Βιογραφία
Ο κατά κόσμον Παναγιώτης Μαγκαφάς γεννήθηκε από την Κωνστούλα και τον Κωνσταντίνο Μαγκαφά, τον Μάιο του 1979 στην Πάτρα, όπου και μεγάλωσε. Φοίτησε σε σχολεία της Πάτρας, της Κορίνθου και της Λευκάδας. Αποφοίτησε από το Κλασσικό Λύκειο Πατρών το 1997. Ήταν μέλος της Βουλής των Εφήβων το 1996. 

Σπούδασε στο Τμήμα Ιστορίας και Αρχαιολογίας του Πανεπιστημίου Ιωαννίνων, απ' όπου έλαβε πτυχίο το 2001. Κατά τα φοιτητικά του χρόνια διετέλεσε αντιπρόεδρος και γραμματέας του Συλλόγου Φοιτητών της Σχολής του. Επίσης διετέλεσε, ενασχολούμενος με τα κοινά, πρόεδρος της Ο.Ν.ΝΕ.Δ. Νομαρχιακής Επιτροπής Λευκάδος από το 1999 έως το 2001. Συνέχισε τις σπουδές του σε μεταπτυχιακό επίπεδο στο Πανεπιστήμιο Ιωαννίνων, πάνω στον τομέα των μεσαιωνικών σπουδών με ειδίκευση την βυζαντινή ιστορία. Επίσης είναι πτυχιούχος θεολογίας από την Θεολογική Σχολή του Α.Π.Θ.. Εργάστηκε στην επιτροπή ερευνών του Πανεπιστημίου Ιωαννίνων, στην υπηρεσία διπλωματικού και ιστορικού αρχείου του Υπουργείου Εξωτερικών, και στο Ίδρυμα Βορειοηπειρωτικών Ερευνών ως ερευνητής και διευθυντής. 

Πέραν της μητρικής του, ομιλεί αγγλικά άπταιστα, ιταλικά και τουρκικά και γνωρίζει αρχαία ελληνικά και λατινικά.

## Εκκλησιαστική διακονία
Είναι πτυχιούχος και διπλωματούχος βυζαντινής μουσικής και πριν την χειροτονία του σε κληρικό, διακόνησε επί χρόνια ως ιεροψάλτης και πρωτοψάλτης, μεταξύ άλλων στην Ιερά Μονή Παναγίας Φανερωμένης Λευκάδος και στην Κοινότητα Αγίων Δώδεκα Αποστόλων Φερίκιοϊ της Κωνσταντινούπολης.

Το 2002 χειροθετήθηκε από τον Μητροπολίτη Λευκάδος και Ιθάκης Νικηφόρο ως αναγνώστης. Διετέλεσε επί χρόνια στέλεχος στις εκκλησιαστικές νεανικές κατασκηνώσεις της Ιεράς Μητροπόλεως Λευκάδος και Ιθάκης. Το 2011 μετεγκαταστήθηκε στην Κωνσταντινούπολη. Χειροτονήθηκε διάκονος στις 8 Οκτωβρίου 2017 στον Πάνσεπτο Πατριαρχικό Ιερό Ναό του Αγίου Γεωργίου στο Φανάρι από τον Οικουμενικό Πατριάρχη Βαρθολομαίο, αναλαβών πατριαρχικός διάκονος. Το 2018 διορίστηκε Κωδικογράφος της Αγίας και Ιεράς Συνόδου. Τον Μάρτιο του 2021 προήχθη στην θέση του Υπογραμματέα της Αγίας και Ιεράς Συνόδου.

Χειροτονήθηκε στον βαθμό του πρεσβυτέρου, λαμβάνοντας το οφφίκιο του Αρχιμανδρίτη της Μεγάλης του Χριστού Εκκλησίας, στις 25 Δεκεμβρίου 2023 στον Πάνσεπτο Πατριαρχικό Ιερό Ναό του Αγίου Γεωργίου στο Φανάρι από τον Οικουμενικό Πατριάρχη Βαρθολομαίο. Παράλληλα ανέλαβε την θέση του Αρχιγραμματέα της Αγίας και Ιεράς Συνόδου του Οικουμενικού Πατριαρχείου.

## Παραπομπές


Κατηγορία:Έλληνες κληρικοί
Κατηγορία:Έλληνες ιστορικοί
Κατηγορία:Αρχιγραμματείς της Αγίας και Ιεράς Συνόδου του Οικουμενικού Πατριαρχείου
__ΕΥΡΕΤΗΡΙΟ__
Έλληνας Ηρακλείου

Ο **Έλληνας** είναι οικισμός της Κρήτης στην Περιφερειακή Ενότητα Ηρακλείου και τον Δήμο Φαιστού. Βρίσκεται στο νότιο τμήμα του, περίπου βόρεια από το Τυμπάκι και τον Κόκκινο Πύργο και δυτικά από το Κλήμα. Απογράφεται επίσημα ως ξεχωριστός οικισμός για πρώτη φορά το 2011 στον Δήμο Φαιστού. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Κλήμα αποτελούν την Κοινότητα Κλήματος, που υπάγεται στη Δημοτική Ενότητα Τυμπακίου του Δήμου Φαιστού και σύμφωνα με την απογραφή 2021 απογράφησαν 8 κάτοικοι ενώ με αυτήν του 2011 είχε 15. 

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Φαιστού
Τζόκερ (ΟΠΑΠ)

250px|μικρογραφία|Το διακριτικό του Τζόκερ
Το **Τζόκερ** είναι δημοφιλές τυχερό παιχνίδι λαχείου που διοργανώνεται από τον ΟΠΑΠ. Ξεκίνησε του στην Ελλάδα στις 16 Νοεμβρίου 1997 με 100 δρχ την στήλη.

Οι τυχεροί αριθμοί που κληρώθηκαν ήταν οι 5, 12, 18, 20, 32, με τζόκερ τον αριθμό 2.

Το 2019 το Τζόκερ άρχισε να προσφέρεται και διαδικτυακά μέσω της ιστοσελίδας tzoker.gr και της εφαρμογής του ΟΠΑΠ.

Οι παίκτες επιλέγουν πέντε αριθμούς από το 0 έως το 999 και έναν αριθμό «Τζόκερ» από το 0 έως το 920. Οι κληρώσεις διεξάγονται τακτικά δύο φορές την εβδομάδα. Για να κερδίσει κάποιος το τζάκποτ, πρέπει να μαντέψει σωστά τους πέντε κύριους αριθμούς και τον αριθμό «Τζόκερ».

## Σημαντικά τζακποτ και ρεκόρ
Στις 14 Αύγουστου 2025, το Τζόκερ έφθασε σε σε ιστορικό υψηλό να μοιράζει 28.5εκ ευρώ.
Το μεγαλύτερο ποσό στην ιστορία του παιχνιδιού μέχρι τότε διετέθη ήταν στις 15 Απριλίου 2010, φτάνοντας τα 19.3 € εκατ.

## Παραπομπές


Κατηγορία:Τυχερά παιχνίδια
Πιλίδιο (μυκητολογία)

[μικρογραφία|Πιλίδιο ή καπελάκι [Μανιτάρι|μανιταριού]]
Στη μυκητολογία (τον κλάδο της βιολογίας, ο οποίος συμπεριλαμβάνει την μελέτη των μανιταριών και άλλους μύκητες), το πιλίδιο είναι το "καπελάκι" ενός βασιδιοκάρπιου ή ασκοκάρπιου (καρπόσωμα του μύκητα) που υποστηρίζει μια επιφάνεια που φέρει σπόρια (το υμένιο). Το υμένιο (ή υμενοφόρος) στην κάτω πλευρά του πιλιδίου, μπορεί να αποτελείται από ελάσματα, πόρους ή αγκαθώδεις προεξοχές. Ένα πιλίδιο είναι χαρακτηριστικό των αγαρικών, των βωλιτών, των υδνοειδών και μερικών ασκομυκήτων.

Η λέξη πιλίδιο σημαίνει "μικρός πίλος", ήτοι μικρό καπέλο.

## Ταξινόμηση
Τα πιλίδια μπορεί να εντοπίζονται σε διάφορες μορφές και τα σχήματα μπορεί να αλλάζουν κατά την διάρκεια της ανάπτυξης του μύκητα. Το πιο αναγνωρίσιμο σχήμα πιλιδίου είναι το ημισφαιρικό ή κυρτό. Τα ημισφαιρικά πιλίδια συχνά συνεχίζουν να επεκτείνονται όσο ωριμάζουν μέχρι να καταλήξουν επίπεδα. Πολλά γνωστά είδη έχουν ημισφαιρικά πιλίδια, όπως το "λευκό μανιτάρι", διάφοροι Αμανίτες και Βωλίτες.

Μερικά, όπως η Μακρολεπιότα η ψηλή, έχουν χαρακτηριστικές θηλές και χαρακτηρίζονται θηλομορφα. Μία θηλή είναι μια μικρή προεξοχή στο κέντρο του πιλιδίου. Κάποια άλλα είδη, όπως οι κανθαρέλες έχουν σχήμα χωνιού ή τρομπέτας. Σε αυτές τις περιπτώσεις το πιλίδιο αναφέρεται ως χωνιόμορφο. 
Αρχείο:Campanulate_cap_icon.svg|Καμπανόμορφο (Campanulate)
Αρχείο:Conical_cap_icon.svg|Κωνικό (Conical)
Αρχείο:Convex_cap_icon.svg|Ημισφαιρικό ή κυρτό (Convex)
Αρχείο:Depressed_cap_icon.svg|Συμπιεσμένο (Depressed)
Αρχείο:Flat_cap_icon.svg|Επίπεδο (Flat)
Αρχείο:Infundibuliform_cap_icon.svg|Χωνιόμορφο (Infundibuliform)
Αρχείο:Offset_cap_icon.svg|Έκκεντρο (Offset)
Αρχείο:Ovate_cap_icon.svg|Ωοειδές (Ovate)
Αρχείο:Umbillicate_cap_icon.svg|Ομφαλόμορφο (Umbilicate)
Αρχείο:Umbonate_cap_icon.svg|Θηλόμορφο (Umbonate)


## Παραπομπές


Κατηγορία:Μυκητολογία
Κατηγορία:Μυκητιακή μορφολογία και ανατομία
Δρομέας ΑΕ

Η **Δρομέας Α.Β.Ε.Ε.Α.** είναι ελληνική βιομηχανική εταιρεία με έδρα τις Σέρρες, που δραστηριοποιείται στην παραγωγή και εμπορία επίπλων γραφείου, καθισμάτων, διαχωριστικών, συστημάτων αρχειοθέτησης και χυτοπρεσσαριστών εξαρτημάτων από αλουμίνιο για την αυτοκινητοβιομηχανία.  Διαθέτει δίκτυο καταστημάτων και εκθεσιακών χώρων σε Ελλάδα, Βρυξέλλες, Βουλγαρία και Αλβανία.

Στις αρχές της δεκαετίας του 1980 ξεκίνησε την παραγωγή καθισμάτων γραφείου και στη συνέχεια επέκτεινε τη δραστηριότητά της στην κατασκευή επίπλων γραφείου. Το 1999 οι μετοχές της Δρομέας εισήχθησαν προς διαπραγμάτευση στο Χρηματιστήριο Αθηνών. Η εταιρεία ανέπτυξε συνεργασίες με δημόσιους φορείς και ιδιωτικές επιχειρήσεις, ενώ προχώρησε σε σημαντικές εξαγωγικές δραστηριότητες, ιδίως προς την Ευρωπαϊκή Ένωση. Το 1992 άνοιξε υποκατάστημα στη Σόφια.

Η Δρομέας διαθέτει κάθετες παραγωγικές εγκαταστάσεις στις Σέρρες, με υπερσύγχρονο εξοπλισμό για την παραγωγή ξύλινων και μεταλλικών κατασκευών, καθώς και πλαστικών και υφασμάτινων μερών.  Η εταιρεία έχει έντονη εξαγωγική δραστηριότητα, με παρουσία σε χώρες της Ευρώπης, της Μέσης Ανατολής και των Βαλκανίων. Σημαντικό μερίδιο των πωλήσεων της Δρομέας προέρχεται από εξοπλισμό που διατίθεται σε ευρωπαϊκούς θεσμούς, όπως το Ευρωπαϊκό Κοινοβούλιο και η Ευρωπαϊκή Επιτροπή αλλά και ο Γερμανικός Στρατός.

## Παραπομπές


Κατηγορία:Ελληνικές επιχειρήσεις
Ακρωτήριο Σπήαρ

Το **Ακρωτήριο Σπήαρ** (, ) είναι ακρωτήριο στη Χερσόνησο Άβαλον της Νέας Γης, στον Καναδά. Με γεωγραφικό μήκος 52° 37'Δυτικό, είναι το ανατολικότερο σημείο του καναδικού εδάφους.

Το ακρωτήριο υπάγεται δοικητικώς στον Δήμο του Αγίου Ιωάννη, απέχοντας περίπου 12 χιλιόμετρα από το κέντρο της πόλεως Άγιος Ιωάννης Νέας Γης.

Οι Πορτογάλοι ονόμασαν αρχικώς το ακρωτήριο αυτό *Cabo da Esperança* = «ακρωτήριο της ελπίδας», ονομασία που μετατράπηκε σε *Cap d'Espoir* από τους Γάλλους και τελικώς παραφθάρηκε στο "Cape Spear" από τους Βρετανούς.

Σημαντική είναι η ιστορία των φάρων του ακρωτηρίου, με τον πρώτο να λειτουργεί από τον Σεπτέμβριο του 1836. Ως προς την υπόλοιπη ιστορία, εξαιτίας της στρατηγικής τοποθεσίας λειτουργούσε κατά τον Β΄ Παγκόσμιο Πόλεμο σημαντικός αμερικανικός σταθμός ραντάρ.

## Παραπομπές


Σπηαρ
Βουδισμός στο Βιετνάμ

[thumb|Το άγαλμα του Βούδα [Αμιτάμπα στο όρος Φαν-σι-παν (*Phan Xi Păng*) του Βιετνάμ]]
[thumb|Το άγαλμα του [Αβαλοκιτεσβάρα]]
Ο **[[Βουδισμός]] στο [[Βιετνάμ]]** (βιετν. *Đạo Phật* ή *Phật Giáo*) όπως ασκείται από τον λαό της χώρας είναι μια μορφή του Βουδισμού Μαχαγιάνα. Εκτός από τις τοπικές ανιμιστικές αρχαίες λαϊκές δοξασίες, αποτελεί την κυριότερη από τις μεγάλες παγκόσμιες θρησκείες εντός της χώρας. Σϋμφωνα με την εθνική απογραφή του 2019, περίπου 4,6 εκατομμύρια κάτοικοι δήλωσαν ότι ήταν Βουδιστές, αριθμός που αντιστοιχεί στο 4,8% του τότε συνολικού πληθυσμού. Από την άλλη, η «Αναφορά επί της διεθνούς θρησκευτικής ελευθερίας» του αμερικανικού Στέιτ Ντιπάρτμεντ το 2023 γράφει ότι ο βουδιστικός πληθυσμός του Βιετνάμ αυξήθηκε από σχεδόν 10 εκατομμύρια το 2008 σε περίπου 14 εκατομμύρια το 2021, δηλαδή στο 13,3% περίπου του συνολικού πληθυσμού της χώρας.  

Δεν είναι γνωστό τι από τα δύο έγινε στην ιστορία: Είτε ο βουδισμός ήρθε για πρώτη φορά στο Βιετνάμ τον 3ο ή τον 2ο αιώνα π.Χ. από την Ινδική υποήπειρο, είτε αργότερα από την Κίνα (τον 1ο ή τον 2ο αιώνα μ.Χ.). Πάντως το ότι ακολουθείται η σχολή Μαχαγιάνα του Βουδισμού και όχι η σχολή Τεραβάντα όπως στις γειτονικές χώρες (Ταϊλάνδη, Λάος, Καμπότζη) υποδεικνύει πιθανώς την κινεζική προέλευση του βιετναμέζικου Βουδισμού, το ίδιο και η υιοθέτηση στοιχείων από τον Ταοϊσμό και την κινεζική λαϊκή θρησκεία. Βεβαίως υπάρχουν και πιστοί του Τεραβάντα στη χώρα, καθώς και καθαρώς βιετναμικές μορφές του Βουδισμού, όπως το Bửu Sơn Kỳ Hương και το Χόα Χάο.

Γενικώς ο Βουδισμός του Βιετνάμ έχει συμπεριληπτικές και συγκρητιστικές τάσεις, ενσωματώνοντας τις βασικές κινεζικές βουδιστικές παραδόσεις, όπως το Τιαντάι (βιετν. *Thiên Thai*) και το Χουαγιάν (*Hoa Nghiêm*), το Ζεν (*Thiền*) και το *Tịnh Độ*.

## Παραπομπές


Βουδισμος
Άσβολος

Στην αρχαία ελληνική μυθολογία ο **Άσβολος** (αρχ. ελλ. *Ἄσβολος*) ήταν ένας από τους αρχηγούς των Κενταύρων. Ο Ησίοδος και ο Οβίδιος τον αποκαλούν «οιωνοσκόπο» (αρχ. ελλ. *οιωνιστής*, λατιν. *augur*). Στη Μάχη Λαπίθων και Κενταύρων ο Άσβολος, αφού την προείδε και προσπάθησε ματαίως να την αποτρέψει, έλαβε αποφασιστικά μέρος σε αυτή. Αργότερα σκοτώθηκε από τον ήρωα Ηρακλή, όταν ο τελευταίος ήλθε να επισκεφθεί τον Κένταυρο Φόλο. Ο Φόλος άνοιξε ένα πιθάρι με κρασί για χάρη του Ηρακλή, το οποίο ανήκε σε όλους τους Κενταύρους. Τότε ο Άσβολος που τον είδε έφερε τους άλλους Κενταύρους. Ο Ηρακλής ήρθε σε συμπλοκή με τους κακούς Κενταύρους και σκότωσε πολλούς από αυτούς, αλλά δυστυχώς και τον καλό Χείρωνα και μαζί και τον Άσβολο.

Απεικόνιση του Ασβόλου υπάρχει σε δύο σωζόμενα αρχαία αγγεία.

## Δείτε επίσης
* Ο αστεροειδής 8405 Άσβολος, που ανήκει στην κατηγορία των «Κενταύρων», πήρε την ονομασια του από το μυθικό αυτό πρόσωπο.

## Παραπομπές

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 35

Κατηγορία:Κένταυροι
Ουροζάινι

Το **Ουροζάινι** (ρωσικά: *Урожайный*) είναι ένας οικισμός αγροτικού τύπου της Ρωσίας και μέρος του Κράι Σταυρούπολης. Το 2021 ο πληθυσμός του οικισμού ανερχόταν στους 1.534 κατοίκους.

Βρίσκεται 120 χιλιόμετρα νότια από την Σταυρούπολη και 13 χιλιόμετρα βορειοδυτικά από το Γιεσεντούκι.

## Δημογραφικά στοιχεία
Σύμφωνα με τη Ρωσική απογραφή του 2002, οι Έλληνες αποτελούσαν το 64% ενώ οι Ρώσοι το 32% του συνολικού πληθυσμού που ανερχόταν στους 1.414 κατοίκους.

## Παραπομπές


Κατηγορία:Πόλεις του Κράι της Σταυρούπολης
Κατηγορία:Ελληνική διασπορά στη Ρωσία
Αμανιτοειδή

Τα ***Αμανιτοειδή (Amanitaceae)*** είναι μια οικογένεια μυκήτων που σχηματίζουν μανιτάρια. Συμπεριλαμβάνει το γένος ***[[Αμανίτης (γένος)|Αμανίτης]] (Amanita)***, το οποίο είναι από τα από τα πιο γνωστά γένη μυκήτων με πολλά είδη   . Η οικογένεια αποτελείται κυρίως από το μεγάλο γένος ***Αμανίτης,*** αλλά επιπλέον συμπεριλαμβάνει τα μικρότερα γένη *Catatrama, Limacella, Limacellopsis, Saproamanita, και Zhuliangomyces*. Σύμφωνα με στοιχεία του Σεπτεμβρίου του 2025, η οικογένεια αποτελείται από 8 γένη και περίπου 800 είδη.

Τα είδη συνήθως εντοπίζονται σε δασικές περιοχές. Τα πιο χαρακτηριστικά είδη ξεπροβάλλουν μέσα από ωοειδείς δομές, οι οποίες σχηματίζονται από τον καθολικό πέπλο.

Αυτή η οικογένεια συμπεριλαμβάνει πολλά είδη, τα οποία είναι εδώδιμα και γευστικά, καθώς και μερικά που είναι δηλητηριώδη. Περισσότερες από τις μισές περιπτώσεις δηλητηρίασης από μανιτάρια οφείλονται σε μέλη της οικογένειας. 

## Μερικά αξιοσημείωτα είδη

* ***[[Αμανίτης ο Καισαρικός|Αμανίτης ο καισαρικός]] (Amanita caesarea)***
* ***[[Αμανίτης ο μυγοκτόνος]] (Amanita muscaria)***
* ***Αμανίτης ο ερυθρωπός (Amanita rubescens)***
* ***Αμανίτης ο πάνθηρας (Amanita pantherina)***
* ***[[Αμανίτης ο φαλλοειδής]] (Amanita phalloides)''','' θανατίτης
* ***Αμανίτης ο δηλητηριώδης (Amanita virosa)***

== Γένη και ταξινόμηση ==
Σύμφωνα με στοιχεία του Σεπτεμβρίου του 2025 η οικογένεια των Αμανιτοειδών συμπεριλαμβάνει τα κάτωθι 8 γένη :

# ***Αμανίτης (Amanita)*** • περίπου 780 είδη - 93% των ειδών
# ***Amarrendia*** 
# ***Aspidella*** 
# ***Catatrama*** 
# ***Limacella*** .
# ***Limacellopsis*** 
# ***Saproamanita*** 
# ***Zhuliangomyces**' .

## Αναφορές


Κατηγορία:Αγαρικώδη
Ακραία σημεία του Καναδά

Αυτός είναι ένας κατάλογος με τα ακραία γεωγραφικά σημεία του **[[Καναδάς]]**, δηλαδή του βορειότερου, του νοτιότερου, του ανατολικότερου και του δυτικότερου σημείου του εδάφους της χώρας, καθώς και του υψηλότερου και του χαμηλότερου σε σχέση με την επιφάνεια της θάλασσας (υψόμετρο). Η τεράστια αυτή χώρα απλώνεται από σημείο νότιο όσο σχεδόν και η Θεσσαλονίκη μέχρι και μερικές εκατοντάδες χιλιόμετρα από τον Βόρειο Πόλο.

Οι γεωγραφικές συντεταγμένες που δίνονται παρακάτω είναι εκφρασμένες στο Γεωδαιτικό σύστημα WGS 84.

## Ακραίες γεωγραφικές συντεταγμένες
### Με τα νησιά
* **Βορειότερο σημείο:** Το Ακρωτήριο Κολούμπια της Νήσου Έλσμιρ, στο Νούναβουτ, συντεταγμένες 83° 06′ 41″ Β, 69° 57′ 30″ Δ.
* **Νοτιότερο σημείο:** Το νότιο άκρο του νησιού Μιντλ Άιλαντ επί της Λίμνης Ήρι, συντεταγμένες 41° 40′ 53″ Δ, 82° 40′ 56″ Δ.
* **Ανατολικότερο σημείο:** Το Ακρωτήριο Σπήαρ της Νέας Γης, συντεταγμένες 47° 31′ 25″ Β, 52°37′10″ Δ
* **Δυτικότερο σημείο:** Η Μεθοριακή κορυφή νο. 187 (σύνορο με την Αλάσκα) στο Γιούκον, συντεταγμένες 60° 18′ 23″ Β, 141° 00′ 07″ Δ. Στην πραγματικότητα η συνοριακή αυτή γραμμή ορίσθηκε από τη συνθήκη συνόρων ως ο 141ος μεσημβρινός Δυτικού μήκους, οπότε τυπικά δεν υπήρχε δυτικότερο σημείο, αλλά στο WGS 84 η μεθόριος γραμμή αποκλίνει πλέον ελαφρότατα προς τα βορειοανατολικά.

### Μόνο της ηπειρωτικής χώρας
* **Βορειότερο σημείο:** Το Ακρωτήριο Μέρτσισον (αλλιώς «Ζένιθ Πόιντ») στο Νούναβουτ, συντεταγμένες 72° 0′ 0″ Β, 94° 38′ 59″ Δ.
* **Νοτιότερο σημείο:** Το Ακρωτήριο Πήλη στη Λίμνη Ήρι, συντεταγμένες 41° 54′ 33″ Β, 82° 30′ 32″ Δ.
* **Ανατολικότερο σημείο:** Το Ακρωτήριο Σαιν Τσαρλς στο Λαμπραντόρ, συντεταγμένες 52° 13′ 03″ Β, 55° 37′ 15″ Δ.
* **Δυτικότερο σημείο:** Η Μεθοριακή κορυφή νο. 187 (σύνορο με την Αλάσκα) στο Γιούκον, συντεταγμένες 60° 18′ 23″ Β, 141° 00′ 07″ Δ.

## Ακραία υψόμετρα
* **Υψηλότερο σημείο:** Η κορυφή του Όρους Λόγκαν, Γιούκον, υψόμετρο 5.959 μέτρα,
* **Χαμηλότερα σημεία:** Οι ακτές του Ατλαντικού και του Ειρηνικού Ωκεανού, υψόμ. 0 μέτρα.

## Παραπομπές


Καναδας
Ακραια σημεια
Ακραία σημεία της Χιλής

Αυτός είναι ένας κατάλογος με τα ακραία γεωγραφικά σημεία της **[[Χιλή]]ς**, δηλαδή του βορειότερου, του νοτιότερου, του ανατολικότερου και του δυτικότερου σημείου του εδάφους της χώρας, καθώς και του υψηλότερου και του χαμηλότερου σε σχέση με την επιφάνεια της θάλασσας (υψόμετρο). Η Χιλή έχει το ιδιαίτερο χαρακτηριστικό ότι είναι η πιο μακρόστενη χώρα της Γης, με το μήκος της να αντιστοιχεί με μεγάλη προσέγγιση στη διεύθυνση βορρά-νότου. Ως συνέπεια αυτού, η διαφορά γεωγραφικού πλάτους μεταξύ του βορειότερου και του νοτιότερου σημείου είναι πολύ μεγάλη σε σχέση με την έκταση της χώρας, ενώ η διαφορά γεωγραφικού μήκους μεταξύ του ανατολικότερου και του δυτικότερου είναι σχετικώς μικρή, αν εξαιρέσουμε τα νησιά, διότι στη Χιλή ανήκει και η μακρινή Νήσος του Πάσχα.

Οι γεωγραφικές συντεταγμένες που δίνονται παρακάτω είναι εκφρασμένες στο Γεωδαιτικό σύστημα WGS 84.

## Ακραίες γεωγραφικές συντεταγμένες
### Με τα νησιά
* **Βορειότερο σημείο:** Το τριεθνές σημείο με τη Βολιβία και το Περού, στην Περιφέρεια Αρίκα υ Παρινακότα, κοντά στο χωριό Βισβίρι, συντεταγμένες 17° 29′ 54,0″ Νότιο πλάτος, 69° 28′ 6,5″ Δυτικό μήκος.
* **Νοτιότερο σημείο:** Το νότιο άκρο της νησίδας Αγκύλα του συμπλέγματος Νήσοι Ντιέγκο Ραμίρεζ, Περιφέρεια Μαγαγιάνες (Μαγγελάνου), συντεταγμένες 56° 32′ 15″ Ν, 68° 43′ 10″ Δ. Αν μάλιστα ληφθούν υπόψη οι χιλιανές διεκδικήσεις στην Ανταρκτική, τότε το νοτιότερο όριο ταυτίζεται με τον Νότιο Πόλο (90° Ν ακριβώς).
* **Ανατολικότερο σημείο:** Το ανατολικό άκρο της Νήσου Νουέβα, στην Περιφέρεια Μαγαγιάνες, συντεταγμένες 55° 13′ 10,5″ Ν, 66° 24′ 58,0″ Δ. Αν όμως ληφθούν υπόψη οι χιλιανές διεκδικήσεις στην Ανταρκτική, τότε το ανατολικότερο όριο είναι ο 53ος μεσημβρινός Δυτικού μήκους.
* **Δυτικότερο σημείο:** Το δυτικό άκρο της νησίδας Μότου Νούι, κοντά στη Νήσο του Πάσχα, συντεταγμένες 27° 12′ 3,8″ Ν, 109° 27′ 17,6″ Δ.

### Μόνο της ηπειρωτικής χώρας
* **Βορειότερο σημείο:** Το τριεθνές σημείο με τη Βολιβία και το Περού, στην Περιφέρεια Αρίκα υ Παρινακότα, συντεταγμένες 17° 29′ 54,0″ Νότιο πλάτος, 69° 28′ 6,5″ Δυτικό μήκος.
* **Νοτιότερο σημείο:** Το Ακρωτήριο Φρόουαρντ στην Περιφέρεια Μαγαγιάνες, που είναι και το νοτιότερο ηπειρωτικό σημείο ολόκληρης της Νότιας Αμερικής και της Αμερικανικής ηπείρου γενικότερα. Συντεταγμένες 53° 53′ 47,8″ Ν, 71° 17′ 41,4″ Δ.
* **Ανατολικότερο σημείο:** Δίπλα στο όρος Νεβάδος δε Πόκις, στην Περιφέρεια της Αντοφαγάστα, συντεταγμένες 22° 59′ 31,0″ Ν, 66° 58′ 31,7″ Δ.
* **Δυτικότερο σημείο:** Το δυτικό άκρο της Χερσονήσου Ταϊτάο στην Περιφέρεια Αϋσέν, συντεταγμένες 46° 43′ 10,0″ Ν, 75° 38′ 57,5″ Δ.

## Ακραία υψόμετρα
* **Υψηλότερο σημείο:** Η κορυφή του ηφαιστείου Όχος ντελ Σαλάδο, Περιφέρεια Ατακάμα στο σύνορο με την Αργεντινή, υψόμετρο 6.893 μέτρα, ταυτοχρόνως το υψηλότερο ηφαίστειο σε ολόκληρη τη Γη.
* **Χαμηλότερα σημεία:** Οι ακτές του νότιου Ειρηνικού Ωκεανού, υψόμετρο 0 μέτρα.

## Παραπομπές


Χιλη
Ακραια σημεια
Νοβοκρίμσκι

Το **Νοβοκρίμσκι** (ρωσικά: *Новокрымский*) είναι ένας οικισμός αγροτικού τύπου της Ρωσίας και μέρος του Κράι Κρασνοντάρ. Το 2010 ο πληθυσμός του οικισμού ανερχόταν στους 371 κατοίκους.

Βρίσκεται στις βόρειες πλαγιές του Δυτικού Καυκάσου, στις πηγές ενός παραπόταμου του ποταμού Αντάγκουμ, στη περιοχή του Κουμπάν, 15 χιλιόμετρα βορειοανατολικά του Κριμσκ και 97 δυτικά του Κρασνοντάρ. Μόλις 2 χιλιόμετρα βόρεια του οικισμού υπάρχει μια λίμνη ανοιχτή για κολύμβηση η οποία ονομάζεται "Ελληνική λίμνη" (*Греческое Озеро*).

## Δημογραφικά στοιχεία
Δέχτηκε μετανάστες Έλληνες του Πόντου οι οποίοι διέφυγαν από την Οθωμανική Αυτοκρατορία.

Σύμφωνα με τη Ρωσική απογραφή του 2002, οι Ρώσοι αποτελούσαν το 48% ενώ οι Έλληνες το 37% του συνολικού πληθυσμού που ανερχόταν στους 281 κατοίκους.

## Παραπομπές


Κατηγορία:Πόλεις του Κράι του Κρασνοντάρ
Κατηγορία:Ελληνική διασπορά στη Ρωσία
Τριόχσελσκογιε

Το **Τριόχσελσκογιε** (ρωσικά: *Трёхсельское*) είναι ένας οικισμός αγροτικού τύπου της Ρωσίας και μέρος του Κράι Κρασνοντάρ. Το 2010 ο πληθυσμός του οικισμού ανερχόταν στους 1.253 κατοίκους.

Βρίσκεται στη δεξιά όχθη ενός παραπόταμου του ποταμού Κουμπάν, 185 χιλιόμετρα νοτιοανατολικά του Κρασνοντάρ.

## Δημογραφικά στοιχεία
Σύμφωνα με τη Ρωσική απογραφή του 2002, οι Ρώσοι αποτελούσαν το 46% ενώ και οι Έλληνες αποτελούσαν επίσης 46% του συνολικού πληθυσμού που ανερχόταν στους 1.277 κατοίκους.

## Παραπομπές


Κατηγορία:Πόλεις του Κράι του Κρασνοντάρ
Κατηγορία:Ελληνική διασπορά στη Ρωσία
Shades of a Blue Orphanage

Το ***Shades of a Blue Orphanage*** αποτελεί το δεύτερο στούντιο άλμπουμ του ιρλανδικού rock συγκροτήματος Thin Lizzy, που κυκλοφόρησε το 1972. Ο τίτλος συνδυάζει τα ονόματα των προηγούμενων συγκροτημάτων των μελών, Shades of Blue και Orphanage.

Το "Sarah" γράφτηκε για τη γιαγιά του Φιλ Λάινοτ, που τον μεγάλωσε όταν η μητέρα του, Φιλομίνα, δεν μπορούσε να το κάνει. Αυτό το τραγούδι δεν πρέπει να συγχέεται με το ομώνυμο τραγούδι του 1979, για την κόρη του Λάινοτ, το οποίο περιλαμβάνεται στο *[[Black Rose: A Rock Legend]]*.

Μια ανανεωμένη και διευρυμένη έκδοση του *Shades of a Blue Orphanage* κυκλοφόρησε στις 11 Οκτωβρίου του 2010.

## Υποδοχή
Ο Στιούαρτ Μπέρμαν του Pitchfork δήλωσε ότι από τους Thin Lizzy: «δεν έλειπε η φιλοδοξία σε αυτό το στάδιο, αλλά μάλλον η κατεύθυνση», επικρίνοντας τραγούδια όπως το εναρκτήριο του άλμπουμ για την «πρώιμη, αδέξια προσπάθεια βαρύτητας από ένα συγκρότημα το οποίο, σε αυτό το σημείο, είχε πολύ καλύτερη κατανόηση της οικειότητας», αλλά επαινώντας «τη λυρική φωνή του Λάινοτ» ως «στιβαρή άγκυρα» στην παραγωγή του συγκροτήματος. Ο Μάρτιν Ποπόφ χαρακτήρισε το *Shades of a Blue Orphanage* «ένα έντιμο έργο», δείχνοντας νύξεις από το folk ακουστικό παρελθόν του Λάινοτ, «κάποια προοδευτική ψυχεδέλεια σε σκηνοθεσία της δεκαετίας του '60 και ακόμη και εκτός πλαισίου rockabilly» τυπικό για τέτοιους rock δίσκους των αρχών της δεκαετίας του 1970. Ο Εντουάρντο Ριβαντάβια του AllMusic ήταν σε μεγάλο βαθμό επικριτικός για το άλμπουμ, περιγράφοντάς το ως «απογοητευτικό», και τόσο το εναρκτήριο κομμάτι όσο και το κομμάτι που φέρει το όνομα του άλμπουμ ως «υπερβολικά και ασύνδετα». Ωστόσο, επέλεξε τα "Baby Face" και "Buffalo Gal" ως λαμπρές στιγμές και επαίνεσε την «εύγλωττη και προσωπική» ερμηνεία του Λάινοτ στο "Sarah".

## Λίστα κομματιών
 

## Singles

* Whiskey In The Jar / Black Boys on the Corner – 7" (1972)

## Προσωπικό

; **Thin Lizzy**

* Φίλιπ Λάινοτ – φωνητικά, μπάσο, ρυθμική κιθάρα, ακουστική κιθάρα
* Έρικ Μπελ – κιθάρα, ακουστική κιθάρα
* Μπράιαν Ντάουνι – ντραμς, κρουστά

; **Επιπλέον μουσικοί**

* Κλόνταγκ Σάιμοντς – τσέμπαλο, πλήκτρα, mellotron
* Γκάρι Μουρ – επιπλέον κιθάρα στα κομμάτια 12–14

; **Παραγωγή**

* Νικ Τόμπερ – παραγωγός
* Λούι Όστιν – μηχανικός
* Ντικ Πλαντ, Τόνι Ντάγκαν, Ντέσμοντ Νατζεκοντούνμι – βοηθός μηχανικός

## Παραπομπές

Κατηγορία:Άλμπουμ του 1972
Κατηγορία:Άλμπουμ των Thin Lizzy
Ελευθερία Ντεκώ

Η **Ελευθερία Ντεκώ** είναι καλλιτέχνης φωτισμού που γεννήθηκε στην Αθήνα, όπου ζει και εργάζεται. Έγινε γνωστή για το φωτισμό ελληνικών αρχαιοτήτων και κέρδισε πολυάριθμα βραβεία για τις δημιουργίες της.

## Βιογραφία
Η Ελευθερία Ντεκώ σπούδασε φιλολογία και χορό μπαλέτου στην Ελλάδα. Στη συνέχεια έλαβε υποτροφία για το Πανεπιστήμιο της Νέας Υόρκης (NYU), όπου ολοκλήρωσε το μεταπτυχιακό της πρόγραμμα στις παραστατικές τέχνες (χορός).

Το 1990 άρχισε να διδάσκει στο Πανεπιστήμιο της Νέας Υόρκης, όπου παρέδωσε μάθηματα στο σκηνικό φωτισμό για δύο χρόνια. Επέστρεψε στην Ελλάδα το 1992. Μία από τις σημαντικότερες αναθέσεις της ήταν ο φωτισμός των τελετών έναρξης και λήξης των Ολυμπιακών Αγώνων του 2004 στην Αθήνα. Έλαβε το διεθνές βραβείο EMMY για αυτή την δουλειά της, αποτελώντας την πρώτη Ελληνίδα που έλαβε αυτή τη διεθνή διάκριση. Έχει σκηνοθετήσει τους φωτισμούς για περισσότερες από 600 παραστάσεις θεάτρου, όπερας και μουσικής. Ήταν επίσης υπεύθυνη για τον φωτισμό σε πολλές ελληνικές κινηματογραφικές παραγωγές, μεταξύ άλλων στη ταινία Ελ Γκρέκο του Γιάννη Σμαραγδή. Της απονεμήθηκε το 2009 το τίτλο «Γυναικά Καλλιτέχνης της Χρονίας» για την συμβολή της στο θέατρο και στις τέχνες.

Το 2005 έγινε επίκουρη καθηγήτρια σκηνικού φωτισμού στο Αριστοτέλειο Πανεπιστήμιο Θεσσαλονίκης στο Τμήμα Θεάτρου της Σχολής Καλών Τεχνών, όπου εισήγαγε τη διδασκαλία του σκηνικού φωτισμού σε πανεπιστήμιο για πρώτη φορά στην Ελλάδα και δημιούργησε το πρόγραμμα σπουδών για τρία μαθήματα σκηνικού φωτισμού κατά τη διάρκεια της 15ετούς θητείας της. Δίδαξε επίσης για δύο χρόνια στο Ελληνικό Ανοικτό Πανεπιστήμιο (Ε.Α.Π.) της Πάτρας στον τομέα του αρχιτεκτονικού φωτισμού.

Ίδρυσε το 2000 το Eleftheria Deko & Associates Lighting Studio, το οποίο δραστηριοποιείται επαγγαλματικά στον τομέα του αρχιτεκτονικού φωτισμού. Η ίδια και η ομάδα της έχουν σχεδιάσει τον αρχιτεκτονικό φωτισμό για πολυάριθμα δημόσια και ιδιωτικά έργα, κερδίζοντας βραβεία. Μεταξύ αυτών περιλαμβάνεται ο νέος φωτισμός της Ακρόπολης, ένα έργο που κέρδισε διεθνή αναγνώριση και βραβεία όπως το LIT 2021 για το καλύτερο έργο φωτισμού παγκοσμίως, επίσης σχεδιάσε τον φωτισμό του Ναόυ του Ποσειδώνα στο Σούνιο. Το ελληνικό διαδικτυακό περιοδικό Lifo έγραψε για το νέο σχεδιασμό φωτισμού: «Ο νέος φωτισμός του Ναού του Σουνίου από την Ελευθερία Ντέκο υπογραμμίζει μοναδικά την αρχαιολογική και αρχιτεκτονική σημασία του μνημείου και του δίνει νέες διαστάσεις».

## Έργα (Επιλογή)
* 2004: Έναρξης και λήξης των Ολυμπιακών Αγώνων του 2004, Αθήνα
* 2016: Έκθεση «Vanity» στο Αρχαιολογικό Μουσείο της Μυκόνου
* 2018: Agemar Maritime κεντρικά γραφεία, Καλλιθέα, Αθήνα
* 2020: Ακρόπολης, Αθήνα
* 2020: Επέκταση της νότιας πτέρυγας του αεροδρομίου Ελευθέριος Βενιζέλος, Αθήνα
* 2024: Ναός του Ποσειδώνα, Σούνιο

## Εξωτερικοί σύνδεσμοι
* Homepage της Ελευθερίας Ντεκώ
* Ελευθερία Ντεκώ στο IMDb

## Παραπομπές


Κατηγορία:Έλληνες καλλιτέχνες
Κουπιά Λακωνίας

Τα **Κουπιά** είναι οικισμός της Πελοποννήσου στην Λακωνία.

## Γενικά στοιχεία
Τα Κουπιά βρίσκονται στις νοτιοδυτικές πλαγιές του όρους Γαϊδουροβούνι, σε υψόμετρο 530 μέτρα. Απέχουν περίπου 64 χιλιόμετρα νοτιοανατολικά από την Σπάρτη και 12 χιλιόμετρα βορειοανατολικά από τους Μολάους (έδρα του δήμου). Η ονομασία τους, σύμφωνα με την τοπική παράδοση, προέρχεται από τη λέξη  που κατασκευάζονταν παλιότερα από τα πανύψηλα "πιρνάρια" (πουρνάρια) που υπήρχαν σ΄ αυτήν την τοποθεσία (κάποια σώζονται και σήμερα) για τις βάρκες των παραθαλάσσιων χωριών της επαρχίας. Το χωριό δημιουργήθηκε κατά τα τελευταία χρόνια της τουρκοκρατίας με τη μετακίνηση κτηνοτρόφων από το χωριό της Κρεμαστής. 

Αναφέρονται επίσημα, μετά την Τουρκοκρατία, το 1897 να προσαρτώνται στον τότε δήμο Ζάρακος και το 1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, αποτελεί κοινότητα, που ανήκει στη Δημοτική Ενότητα Μολάων του  Δήμου Μονεμβασιάς και σύμφωνα με την απογραφή 2021 απογράφησαν 75 κάτοικοι ενώ με αυτήν του 2011 είχε 105 κατοίκους.

## Παραπομπές


Κουπιά
Κουπιά
Κόρακας Λακωνίας

Ο **Κόρακας** είναι πολύ μικρός παραθαλάσσιος οικισμός της Πελοποννήσου στην Λακωνία και τον Δήμο Μονεμβασιάς.

## Γενικά στοιχεία
Ο Κόρακας βρίσκεται στη νοτιοδυτική άκρη της Λακωνικής Χερσονήσου (Μαλέα) και τον Όρμο Νεάπολης σε υψόμετρο 7 μέτρα. Απέχει περίπου 65 χιλιόμετρα νοτιοανατολικά από τους Μολάους (έδρα του δήμου) και 6 χιλιόμετρα νότια από τον Άγιο Νικόλαο. Διαθέτει μικρό, γραφικό λιμανάκι και θυμίζει περισσότερο νησί παρά μέρος στεριανό. Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην κοινότητα Αγίου Νικολάου Βοιών. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Άγιο Νικόλαο, το Βαλτάκι, τον Προφήτη Ηλία και την Τσουμάλα αποτελούν την Κοινότητα Αγίου Νικολάου Βοιών, που ανήκει στη Δημοτική Ενότητα Βοιών του  Δήμου Μονεμβασιάς και σύμφωνα με την απογραφή 2021 απογράφησαν 6 κάτοικοι ενώ με αυτήν του 2011 είχε 5.  

## Εξωτερικοί σύνδεσμοι

* Καθορισμός ορίων του οικισμοί Κόρακα Αγίου Νικολάου Βοιών.

## Παραπομπές


Κόρακας
Κόρακας
Κάψαλα Λακωνίας

Τα **Κάψαλα** είναι οικισμός της Πελοποννήσου στην Λακωνία και τον Δήμο Μονεμβασιάς.

## Γενικά στοιχεία
Τα Κάψαλα βρίσκονται στα όρια με την Αρκαδία και προς τις ακτές του Μυρτώου Πελάγους, στις πλαγιές του Πάρνωνα και σε υψόμετρο περίπου 320 μέτρα. Απέχουν περίπου 98 χιλιόμετρα Α.-ΝΑ. από την Σπάρτη, 58 χιλιόμετρα Β.-ΒΑ. από τους Μολάους (έδρα του δήμου) και 13 χιλιόμετρα Β. από το Κυπαρίσσι. Πρόκειται για δυσπρόσιτο οδικά χωριό και υπήρξε το καταφύγιο των Μαυρομιχάληδων μετά την  δολοφονία  του Καποδίστρια. Σε αυτό κατέφυγαν για να αποφύγουν την κατακραυγή του κόσμου ενώ σύμφωνα με τοπική παράδοση ονομάστηκε έτσι, γιατί οι «εξορισμένοι» ήταν «καψαλισμένοι» από την ντροπή και την οργή των ανθρώπων. 

Αναφέρονται επίσημα, μετά την Τουρκοκρατία, το 1835 να προσαρτώνται στον τότε δήμο Κυφάντων. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Κυπαρίσσι, τη Μητρόπολη και την Παραλία αποτελούν την Κοινότητα Κυπαρισσίου  που ανήκει στη Δημοτική Ενότητα Ζάρακα του  Δήμου Μονεμβασιάς και σύμφωνα με την απογραφή 2021 απογράφησαν 23 κάτοικοι ενώ με αυτήν του 2011 είχε 10.

## Εξωτερικοί σύνδεσμοι

* Κάψαλα, επίσκεψη στο χωριό-φάντασμα των Μαυρομιχαλαίων από την εφημερίδα Καθημερινή.

## Παραπομπές


Κάψαλα
Κάψαλα
Τραπεζαρία

Μια **τραπεζαρία** είναι ένα δωμάτιο για κατανάλωση φαγητού. Στους σύγχρονους καιρούς είναι συνήθως δίπλα στην κουζίνα για την ευκολία σερβιρίσματος, αν και στα μεσαιωνικά χρόνια ήταν συχνά σε εντελώς διαφορετικό όροφο. Ιστορικά, η τραπεζαρία είναι ένα δωμάτιο με ένα αρκετά μεγάλο τραπέζι και αρκετές καρέκλες. Το πιο κοινό σχήμα είναι ορθογώνιο με δύο ένοπλες καρέκλες στο τέλος και έναν ισόπαλο αριθμό άνοπλων καρέκλων στις φαρδύς πλευρές.
Go (τραγούδι, Asia)

Το **"Go"** είναι ένα τραγούδι του βρετανικού rock συγκροτήματος Asia, που κυκλοφόρησε ως το πρώτο single του τρίτου στούντιο άλμπουμ τους, *[[Astra (άλμπουμ)|Astra]]*. Ένα single 7 ιντσών με το "After the War" ως B-side κυκλοφόρησε στις Ηνωμένες Πολιτείες και το Ηνωμένο Βασίλειο τον Νοέμβριο του 1985 από την Geffen Records. Επιπλέον, remix και ορχηστρικές εκδόσεις του κιμπορντίστα Τζεφ Ντάουνς κυκλοφόρησαν ως single 12 ιντσών στο Ηνωμένο Βασίλειο.

Όπως τα περισσότερα τραγούδια του άλμπουμ, το "Go" γράφτηκε από τον τραγουδιστή/μπασίστα Τζον Γουέτον και τον Ντάουνς. Περιλαμβάνει την εξέχουσα κιθαριστική δουλειά του Μάντι Μέιερ.

Δημιουργήθηκε ένα επίσημο μουσικό βίντεο και ήταν μεγάλη επιτυχία στο MTV. Το single έφτασε στο νούμερο 46 στο ''Billboard'' Hot 100. 

Το *[[Cashbox (περιοδικό)|Cash Box]]* αναφέρθηκε θετικά στην «αεροστεγή ενορχήστρωση και μουσικότητα», όμως είπε ότι είναι «σκληρό αλλά όχι περιπετειώδες».  Το *[[Billboard]]* το χαρακτήρισε έναν: «τεράστιο και δυνατό δίσκο». 

## Λίστα κομματιών

## Προσωπικό

### Asia

* Τζον Γουέτον – φωνητικά, μπάσο
* Τζεφ Ντάουνς – πλήκτρα, παραγωγός
* Μάντι Μέιερ – κιθάρα
* Καρλ Πάλμερ – ντραμς

### Τεχνικό προσωπικό

* Μάικ Στόουν – παραγωγός, μηχανικός ήχου, μηχανικός μίξης ήχου
* Γκρεγκ Λαντάνι – μηχανικός μίξης ήχου
* Άλαν Ντάγκλας – μηχανικός ήχου, μηχανικός ανάμειξης
* Τζον Ντέιβιντ Καλόντνερ – εκτελεστικός παραγωγός
* Ρότζερ Ντιν – σχεδιασμός εξωφύλλου

## Charts

## Παραπομπές

Κατηγορία:Singles της Geffen Records
Κατηγορία:Singles του 1985
Κατηγορία:Τραγούδια του 1985
Βαλτάκι Μονεμβασιάς Λακωνίας

Το **Βαλτάκι** Μονεμβασιάς είναι οικισμός της Πελοποννήσου στην Λακωνία.

## Γενικά στοιχεία
Το Βαλτάκι βρίσκεται στο νοτιοδυτικό τμήμα της Λακωνικής Χερσονήσου (Μαλέα) σε υψόμετρο 115 μέτρα. Το χωριό απέχει περίπου 62 χιλιόμετρα νοτιοανατολικά από τους Μολάους (έδρα του δήμου), 12 χιλιόμετρα νοτιοανατολικά από τη Νεάπολη και 4 χιλιόμετρα νοτιοανατολικά από τον Άγιο Νικόλαο. Απογράφεται επίσημα ως ξεχωριστός οικισμός για πρώτη φορά το 1971 στην κοινότητα Αγίου Νικολάου Βοιών. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Άγιο Νικόλαο, τον Προφήτη Ηλία, τον Κόρακα και την Τσουμάλα αποτελούν την Κοινότητα Αγίου Νικολάου Βοιών, που ανήκει στη Δημοτική Ενότητα Βοιών του  Δήμου Μονεμβασιάς και σύμφωνα με την απογραφή 2021 απογράφησαν 23 κάτοικοι ενώ με αυτήν του 2011 είχε 14. 

## Εξωτερικοί σύνδεσμοι

* Καθορισμός ορίων του οικισμού Βαλτάκι Αγίου Νικολάου Βοιών

## Σημείωση
Στην Λακωνία αλλά τον Δήμο Ευρώτα, στον μυχό του Λακωνικού κόλπου και 4 χιλιόμετρα βορειοανατολικά από το Γύθειο, υπάρχει ο συνώνυμος παραθαλάσσιος οικισμός Βαλτάκι.
## Παραπομπές


Βαλτάκι
Βαλτάκι
Σκλαβούνα Λακωνίας

Η **Σκλαβούνα** είναι μικρός οικισμός της Πελοποννήσου στην Λακωνία.

## Γενικά στοιχεία
Η Σκλαβούνα βρίσκεται στο κεντρικό/νότιο τμήμα της Λακωνικής Χερσονήσου (Μαλέα), σε υψόμετρο 100 μέτρα. Το χωριό απέχει περίπου 105 χιλιόμετρα νοτιοανατολικά από την Σπάρτη, 44 χιλιόμετρα νοτιοανατολικά από τους Μολάους (έδρα του δήμου - μέσω Ελίκα) και 10 χιλιόμετρα Β.-ΒΔ. από τη Νεάπολη. 

Αναφέρεται επίσημα ως ξεχωριστός οικισμός για πρώτη φορά το 1940 να απογράφεται στην τότε κοινότητα Κάμπου Βοιών. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τους Αγίους Αποστόλους, τα Κοντραφουριάνικα, τα Μανολαριάνικα και τα Κατούνια αποτελούν την Κοινότητα Αγίων Αποστόλων, που ανήκει στη Δημοτική Ενότητα Βοιών του  Δήμου Μονεμβασιάς και σύμφωνα με την απογραφή 2021 απογράφησαν 16 κάτοικοι ενώ με αυτήν του 2011 είχε 22 κατοίκους.

## Παραπομπές


Σκλαβούνα
Σκλαβούνα
Ρολφ Ζίνγκερ

Ο **Ρολφ Ζίνγκερ** (23 Ιουνίου 1906 - 18 Ιανουαρίου 1994) ήταν Γερμανός μυκητιολόγος και ταξινόμος των μανιταριών με ελάσματα (αγαρικόμορφα).

Έγραψε το βιβλίο "Τα Αγαρικώδη στη Σύγχρονη Ταξινομία". Προσέφυγε σε διάφορες χώρες κατά τη διάρκεια της ναζιστικής περιόδου, συνεχίζοντας την έρευνα στη μυκητολογία στη Σοβιετική Ένωση, την Αργεντινή και τελικά τις Ηνωμένες Πολιτείες, ως μυκητολόγος του Μουσείου Φιλντ του Σικάγου.

## Καριέρα
Μετά την απόκτηση του διδακτορικού του πτυχίου στο Πανεπιστήμιο της Βιέννη το 1931 εργάστηκε στο Μόναχο. Μέχρι το 1933, ωστόσο, ο Ζίνγκερ έφυγε από τη Γερμανία για τη Βιέννη λόγω της πολιτικής επιδείνωσης στη Γερμανία. Εκεί γνώρισε τη σύζυγό του, τη Μάρθα. Από τη Βιέννη, ο Ζίνγκερ και η σύζυγός του πήγαν στη Βαρκελώνη, όπου ο Ζίνγκερ διορίστηκε βοηθός καθηγητής στο Αυτόνομο Πανεπιστήμιο της Βαρκελώνης. Η δίωξη από τις ισπανικές αρχές εξ ονόματος της Γερμανικής κυβέρνησης ανάγκασε τον Ζίνγκερ να εγκαταλείψει την Ισπανία για τη Γαλλία το 1934. Έπειτα από μια υποτροφία στο Μουσείο Φυσικής Ιστορίας του Παρισιού, ο Ζίνγκερ μετακόμισε ξανά, αυτή τη φορά στο Λένινγκραντ, όπου διετέλεσε επιστημονικός εμπειρογνώμονας στο Βοτανικό Κήπο της Ακαδημίας των Επιστημών της ΕΣΣΔ. Κατά τη διάρκεια της θητείας του στην ακαδημία, ο Ζίνγκερ ολοκλήρωσε πολλές αποστολές στη Σιβηρία, την οροσειρά Αλτάι και την Καρελία. Το 1941 ο Ζίνγκερ μετανάστευσε στις Ηνωμένες Πολιτείες. Του προσφέρθηκε μια θέση στο Βοτανολόγιο Φάρλοου του Πανεπιστημίου του Χάρβαρντ ως συνεργάτης ερευνητής, στη συνέχεια διετέλεσε Βοηθός Επιμελητή και τέλος Επιμελητής, έπειτα από το θάνατο του προκατόχου του Δρ Ντέιβιντ Λίντερ. Κατά τη διάρκεια αυτής της περιόδου ο Ζίνγκερ έλαβε επίσης υποτροφία Γκούγκενχαϊμ για σπουδές στη Φλόριντα, και δίδαξε στον Βιολογικό Σταθμό του Μάουντεν Λέικ του Πανεπιστημίου της Βιρτζίνια.

Το 1948 ο Ζίνγκερ άφησε το Χάρβαρντ για να διοριστεί καθηγητής του Εθνικού Πανεπιστημίου της Τουκουμάν της Αργεντινής. Αργότερα, το 1961, ο Ζίνγκερ έγινε καθηγητής του Πανεπιστημίου του Μπουένος Άιρες. Κατά τη διάρκεια της ζωής του στη Νότια Αμερική, ο Ζίνγκερ, η γυναίκα του και η κόρη του Χάιντι πραγματοποιούσαν εντατική συλλογή από μανιτάρια. Η τελευταία του ακαδημαϊκή θέση ήταν στο Πανεπιστήμιο του Ιλινόι στο Σικάγο, από το 1968 μέχρι το 1977.

Ο Σίνγκερ έχει περιγράψει επίσημα, μόνος ή σε συνεργασία, συνολικά 2260 νέα είδη μυκήτων στην καριέρα του. Ήταν επίσης παραγωγικός συγγραφέας, με πάνω από 400 δημοσιεύσεις  στο όνομά του.

## Κληρονομιά
Πολλά είδη και γένη έχουν πάρει το όνομα τους προς τιμή του Ζίνγκερ, για παράδειγμα : το γένος *Singeriella* της οικογένειας Vizellaceae , το γένος *Singera* της οικογένειας *Vermiculariopsiellaceae*,  το γένος απολιθωμάτων *Mesosingeria* της τάξης Cycadales, το γένος *Singeromyces* της οικογένειας των Βολιτοειδών, το γένος *Singerina* (της οικογένειας των Αγαρικοειδών), και τέλος, το γένος *Singerocomus*  της οικογένειας των Βολιτοειδών.
 
## Παραπομπές


## Άλλες πηγές
* 
* 
* Ρολφ Ζίνγκερ, "Βιογραφικό"

Κατηγορία:Απόφοιτοι του Πανεπιστημίου της Βιέννης
Κατηγορία:Γερμανοί μυκητολόγοι
Arte Povera (άλμπουμ)

Το ***Arte Povera*** είναι το πρώτο άλμπουμ του Έλληνα παραγωγού Beats Pliz. Κυκλοφόρησε στις 20 Απριλίου 2023 από τη Minos EMI. Το άλμπουμ συνδυάζει κλασσική μουσική, την οποία έγραψε ο ίδιος ο Beats Pliz, με ραπ, με το κάθε κομμάτι να περιλαμβάνει ένα διαφορετικό ράπερ. Ο τίτλος «Arte Povera» σημαίνει «φτωχή τέχνη», και είναι εμπνευσμένος από το ομώνυμο μεταμοντέρνο κίνημα το οποίο εμφανίστηκε στα τέλη της δεκαετίας του 1960 στην Ιταλία. Περιέχει συνεργασίες με τους Εθισμός, Μικρός Κλέφτης, Dani Gambino, Bloody Hawk, Σαντάμ, Vlospa, Hawk, Wang και Λεξ, ενώ την παραγωγή ανέλαβε ο ίδιος ο Beats Pliz. Το *Arte Povera* έφτασε την 5η θέση στα παγκόσμια chart άλμπουμ στο Spotify στο τριήμερο κυκλοφορίας του. 

Ένα ντοκιμαντέρ που ακολουθεί την ανάπτυξη του άλμπουμ, *[[Arte Povera – The Documentary]]*, έκανε πρεμιέρα στις 31 Μαρτίου 2023 και κυκλοφόρησε στους κινηματογράφους στις 10 Νοεμβρίου 2023. Σύμφωνα με τον Beats Pliz, το πρότζεκτ *Arte Povera* αποτελείται από το άλμπουμ, το ντοκιμαντέρ και το soundtrack, το οποίο κυκλοφόρησε στις 2 Ιουνίου 2023. 

## Ανάπτυξη
Ο Beats Pliz είχε την ιδέα ενός άλμπουμ που συνδυάζει κλασσική μουσική με τη ραπ από όταν ξεκίνησε τη μουσική του καριέρα. Για την ηχογράφηση της κλασσικής μουσικής που είχε γράψει ο ίδιος ταξίδεψε στην Πράγα, στη Σόφια και στη Βουδαπέστη. Παρόλα αυτά, δεν το είχε αναφέρει ποτέ δημόσια μέχρι που κυκλοφόρησε το teaser του ντοκιμαντέρ *Arte Povera – The Documentary* τον Νοέμβριο του 2022. Τον Ιανουάριο του 2023, η Village Cinemas κυκλοφόρησε το επίσημο trailer, με την πρεμιέρα να προγραμματίζεται για τις 31 Μαρτίου. 

## Λίστα κομματιών

## ''Arte Povera – The Soundtrack''

Το ***Arte Povera – The Soundtrack*** είναι το δεύτερο άλμπουμ του Έλληνα παραγωγού Beats Pliz. Είναι η ορχηστρική εκδοχή του πρώτου του άλμπουμ, *Arte Povera*, το οποίο κυκλοφόρησε λίγους μήνες νωρίτερα. Κυκλοφόρησε στις 2 Ιουνίου 2023 από τη Minos EMI.

### Λίστα κομματιών

## Υποδοχή
Στο Album of the Year, το άλμπουμ *Arte Povera* έχει μέσο όρο 83/100, βασισμένο σε 11 κριτικές.

## Παραπομπές


## Εξωτερικοί σύνδεσμοι

* *[https://open.spotify.com/album/0LS8KkdKzhYrVX4jdmGNLU Arte Povera]* στο Spotify
* *[https://music.apple.com/gr/album/arte-povera/1681260251?l=el Arte Povera]* στο Apple Music
Κατηγορία:Άλμπουμ του 2023
Κατηγορία:Άλμπουμ από τη Minos EMI
Κατηγορία:Ελληνική δισκογραφία
Οξαλικό νάτριο

Το **οξαλικό νάτριο** (Sodium oxalate) ή **οξαλικό δινάτριο** (disodium oxalate), είναι μια χημική ένωση με χημικό τύπο . Είναι το  άλας με νάτριο του οξαλικού οξέος. Περιέχει κατιόντα  νατρίου και οξαλικά ανιόντα . Είναι ένα λευκό, κρυσταλλικό, άοσμο στερεό, που αποσυντίθεται πάνω από 290°C.

Το οξαλικό νάτριο μπορεί να δράσει ως αναγωγικό μέσο και μπορεί να χρησιμοποιηθεί ως πρωτεύον πρότυπο για την τυποποίηση διαλυμάτων υπερμαγγανικού καλίου ().

Η ορυκτή μορφή του οξαλικού νατρίου είναι το νατροξαλικό (natroxalate). Βρίσκεται πολύ σπάνια και περιορίζεται σε εξαιρετικά νατριούχες συνθήκες υπεραλκαλικών πεγματιτών.

## Παρασκευή
Το οξαλικό νάτριο μπορεί να παρασκευαστεί μέσω της εξουδετέρωσης του οξαλικού οξέος με υδροξείδιο του νατρίου (NaOH) σε αναλογία mole (μονάδα) 1:2 οξύ-προς-βάση. Η εξάτμιση αποδίδει το άνυδρο οξαλικό που μπορεί να ξηρανθεί πλήρως με θέρμανση σε θερμοκρασία μεταξύ 200 και 250 °C.

Η ημι-εξουδετέρωση μπορεί να επιτευχθεί με NaOH σε αναλογία 1:1, η οποία παράγει , μονοβασικό οξαλικό νάτριο ή υδρογονοξαλικό νάτριο.

Εναλλακτικά, μπορεί να παραχθεί με αποσύνθεση του μυρμηκικού νατρίου με θέρμανση σε θερμοκρασία που υπερβαίνει τους 360 °C.

## Αντιδράσεις
Το οξαλικό νάτριο αρχίζει να αποσυντίθεται πάνω από τους 290 °C σε ανθρακικό νάτριο και μονοξείδιο του άνθρακα:

:

Όταν θερμαίνεται μεταξύ 200 και 525°C με πεντοξείδιο του βαναδίου σε μοριακή αναλογία 1:2, η παραπάνω αντίδραση καταστέλλεται, αποδίδοντας αντ' αυτού οξυορειχάλκινο νάτριο βανάδιο με απελευθέρωση διοξειδίου του άνθρακα

:

με το *x* να αυξάνεται έως και 1 καθώς αυξάνεται η θερμοκρασία.

Το οξαλικό νάτριο χρησιμοποιείται για την τυποποίηση διαλυμάτων υπερμαγγανικού καλίου. Είναι επιθυμητό η θερμοκρασία του μείγματος τιτλοδότησης να είναι μεγαλύτερη από 60 °C για να διασφαλιστεί ότι όλο το υπερμαγγανικό κάλιο αντιδρά γρήγορα. Η κινητική της αντίδρασης είναι πολύπλοκη και τα σχηματιζόμενα ιόντα μαγγανίου(II)] () καταλύουν την περαιτέρω αντίδραση μεταξύ υπερμαγγανικού και οξαλικού οξέος (που σχηματίζεται *επί τόπου* με την προσθήκη περίσσειας θειικού οξέος). Η τελική εξίσωση έχει ως εξής:

:

## Βιολογική ενεργότητα
Όπως πολλά άλλα οξαλικά, το οξαλικό νάτριο είναι τοξικό για τον άνθρωπο. Μπορεί να προκαλέσει καύσο στο στόμα, το λαιμό και το στομάχι, αιματηρό εμετό, πονοκέφαλο, μυϊκές κράμπες, κράμπες και σπασμούς, πτώση της αρτηριακής πίεσης, καρδιακή ανεπάρκεια, σοκ, κώμα και πιθανό θάνατο. Η μέση θανατηφόρα δόση από την κατάποση οξαλικών είναι 10-15 γραμμάρια/κιλό σωματικού βάρους (ανά MSDS).

Το οξαλικό νάτριο, όπως και τα κιτρικά, μπορούν επίσης να χρησιμοποιηθούν για την απομάκρυνση ιόντων ασβεστίου () από το πλάσμα αίματος. Επίσης, εμποδίζει την πήξη του αίματος. Σημειώστε ότι, αφαιρώντας ιόντα ασβεστίου από το αίμα, το οξαλικό νάτριο μπορεί να επηρεάσει τη λειτουργία του εγκεφάλου και να εναποθέσει οξαλικό ασβέστιο στα νεφρά.

## Παραπομπές

Κατηγορία:Οξαλικά
Κατηγορία:Ενώσεις νατρίου
Arte Povera – The Documentary

Το ***Arte Povera –*** ***The Documentary*** είναι Ελληνικό μουσικό ντοκιμαντέρ του 2023 σε σκηνοθεσία από τον Έλληνα μουσικό παραγωγό Φώτη Γεωργιάδη, ο οποίος είναι ευρύτερα γνωστός ως Beats Pliz. Το ντοκιμαντέρ ακολουθεί την ανάπτυξη του πρώτου άλμπουμ του Γεωργιάδη, *[[Arte Povera (άλμπουμ)|Arte Povera]]* (2023). Κατά τον Γεωργιάδη, το ντοκιμαντέρ είναι συνέχεια του άλμπουμ και το δεύτερο μέρος του συνολικού πρότζεκτ, το οποίο ολοκληρώθηκε με την κυκλοφορία του *[[Arte Povera (άλμπουμ)#Arte Povera – The Soundtrack|Arte Povera – The Soundtrack]]* (2023). Έκανε πρεμιέρα στις 31 Μαρτίου 2023, πριν κυκλοφορήσει στους κινηματογράφους στις 10 Νοεμβρίου 2023 από τη GD Plus Productions. Αν και έλαβε μικτή ανταπόκριση από τους κριτικούς, το ντοκιμαντέρ ήταν εμπορική επιτυχία, και έγινε το Ελληνικό μουσικό ντοκιμαντέρ με τις μεγαλύτερες εισπράξεις όλων των εποχών. Στις 10 Απριλίου 2024, κυκλοφόρησε στο YouTube.

## Σύνοψη
Το *Arte Povera – The Documentary* ακολουθεί την ανάπτυξη του μουσικού άλμπουμ *Arte Povera,* το οποίο συνέθεσε και παρήγαγε ο Φώτης Γεωργιάδης. Ξεκινάει με το ταξίδι του στην Πράγα, στη Σόφια και στη Βουδαπέστη, όπου ηχογραφήθηκε η κλασσική μουσική που είχε γράψει προηγουμένως ο ίδιος. Τη μετατρέπει σε beats και συνεργάζεται με τους Έλληνες ράπερ Bloody Hawk, Dani Gambino, Εθισμός, Hawk, Λεξ, Μικρός Κλέφτης, Σαντάμ, Vlospa και Wang, με το ντοκιμαντέρ να προβάλλει τις ηχογραφήσεις του καθενός. Το ντοκιμαντέρ τελειώνει με την ανακοίνωση της ημερομηνίας κυκλοφορίας του άλμπουμ.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2023
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 2020
Κατηγορία:Ελληνικά ντοκιμαντέρ
Κατηγορία:Ελληνικές μουσικές ταινίες
Ρωσικό Κρατικό Αρχείο Λογοτεχνίας και Τέχνης

thumb|right|Το κτήριο του Ρωσικού Κρατικού Αρχείου Λογοτεχνίας και Τέχνης στη Μόσχα
Το **Ρωσικό Κρατικό Αρχείο Λογοτεχνίας και Τέχνης** ( αρχικά РГАЛИ, αποδιδόμενα ως RGALI) είναι ένα από τα μεγαλύτερα κρατικά αρχεία στη Ρωσία. Διαφυλάσσει και συντηρεί τεκμήρια της εθνικής λογοτεχνίας, μουσικής, θέατρου, κινηματογράφου, ζωγραφικής και αρχιτεκτονικής.

## Ιστορία
Το РГАЛИ ιδρύθηκε το 1941 ως το κεντρικό αποθετήριο τεκμηριώσεως στον χώρο του πολιτισμού στη χώρα, υπό την αρχική επωνυμία **Κεντρικό Κρατικό Λογοτεχνικό Αρχείο της [[ΕΣΣΔ]]** (ρωσ. Центральный государственный литературный архив СССР, αρχικά ЦГЛА СССР). Η βάση της συλλογής αρχείων του υπήρξε η συλλογή χειρογράφων του Κρατικού Μουσείου Λογοτεχνίας (GLM) και επιλεγμένα τεκμήρια από άλλα μουσεία και αρχεία. Το 1954 μετονομάσθηκε σε **Κεντρικό Κρατικό Αρχείο Λογοτεχνίας και Τέχνης της ΕΣΣΔ** (Центральный государственный архив литературы и искусства СССР (ЦГАЛИ СССР). Τέλος, μετά τη διάλυση της Σοβιετικής Ενώσεως, το 1992, έλαβε τη σημερινή ονομασία του.

## Παραπομπές


## Εξωτερικοί σύνδεσμοι
* Επίσημος ιστότοπος (στη ρωσική γλώσσα)
* Μερικές πληροφορίες στην αγγλική

Κρατικο Λογοτεχνιας Τεχνης
Κρατικο Αρχειο
Κρατικο Αρχειο
Ρωσικο Λογοτεχνιας Τεχνης